Diari Oficial de la Generalitat Valenciana


Sumari del DOGV 9538, del 21-02-2023 (2023/1665)

Extracte de la Resolució de 14 de febrer de 2023, del rector de la Universitat Politècnica de València, per la qual es convoquen les Ajudes Esportives d'Excel·lència.
----------------------------------------------------------------------------------------------------------------------------------------------------------------------

### Dades del document

Número de DOGV
:   9538

Data del DOGV
:   21-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1665


Data del document
:   16-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 14 de febrer de 2023, del rector de la Universitat Politècnica de València, per la qual es convoquen les Ajudes Esportives d'Excel·lència. [2023/1665]  
BDNS (identif.): 676773.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/676773).   
  
Primer. Persones beneficiàries  
Per a optar a l'Ajuda Esportiva d'Excel·lència, cal que la persona sol·licitant:  
• Estiga matriculada amb anterioritat a l'últim dia de presentació de sol·licituds i mantinga la condició d'alumna o alumne de grau o màster oficial  
• Haja superat el 30 % dels crèdits matriculats en el curs 2021/22 per a l'alumnat en règim de temps complet, i el 50 % dels crèdits matriculats per a l'alumnat en règim de temps parcial.  
  
• Haja competit a nivell internacional representant oficialment el seu país en alguna de les competicions oficials que s'especifiquen en el barem de la present convocatòria (base setena, apartat 1).  
  
Segon. Finalitat  
La present resolució té per objecte impulsar i premiar la participació dels nostres esportistes universitaris de la Universitat Politècnica de València (UPV) en els diferents campionats d'àmbit internacional. Aquest Rectorat ha resolt convocar un total de tres ajudes esportives per a alumnes que hagen destacat en aquests campionats representant aquesta Universitat o el seu país i es compleix així el que es disposa en els vigents Estatuts de la Universitat Politècnica de València.  
  
  
Tercer. Bases reguladores  
Accessibles en:  
• Pàgina web de l'Àrea d'Esports (www.upv.es/deportes).  
• Pàgina web del Servei d'Alumnat (www.upv.es/alumnado).   
  
Quart. Import  
El pagament de l'ajuda, dotada amb un import màxim de 2000 €, es descomptarà de l'import de les taxes per serveis acadèmics referits exclusivament a l'activitat docent en la matrícula d'estudiants de grau o màster universitari.  
Aquesta ajuda és incompatible amb les beques generals destinades a l'estudi, convocades per el Ministeri d'Educació i Generalitat Valenciana, pel que en el cas de ser beneficiari de les citades beques quedarà exclòs de la present ajuda.  
  
Cinqué. Termini de presentació de sol·licituds  
Tenint un termini d'un mes per a presentar les sol·licituds des de l'endemà de la publicació d'aquest extracte en el Diari Oficial de la Generalitat Valenciana.  
  
València, 16 de febrer de 2023.- El rector de la Universitat Politècnica de València: José Esteban Capilla Romá.